Доналда Трампа подржавају десничари Европе, који се противе масовној миграцији која нарушава хомогену културу запада. Немачка популарна десничарска странка Алтернатива за Немачку је прихватила анти-муслимански став, Пољаци су покренули контра-петицију Британцима којом позивају Трампа у посету својој држави, а Белгијски политичар и оснивач Народне странке, Мајкл Модрикамен је јавно подржао Доналда Трампа за председника пар дана пре него је у Бриселу избио терористички напад. Војислав Шешељ је позвао све Србе у САД да гласају за Доналда Трампа, након што је Недељник објавио вест да је Трамп осудио бомбардовање СР Југославије 1999. године. Испоставило се да је вест нетачна и редакција „Недељника” се извинила Трамповом штабу.